O Carril, Vilagarcía de Arousa

Santiago do Carril é unha parroquia que se localiza no concello de Vilagarcía de Arousa. Segundo o IGE, no 2016 a súa poboación era de 1 757 habitantes (901 mulleres e 856 homes), o que representa un aumento respecto ós anos 2010, cando tiña 1 607 veciños, e 2005, cando eran 1 568. Toponimia O topónimo «Carril» faría referencia, segundo as Memorias del Arzobispado de Santiago de Jerónimo del Hoyo, ao carril realizado polos carros dos labregos onda o cal se fundou a poboación. Historia O Carril foi concello de seu até 1913, cando se integrou no concello de Vilagarcía de Arousa. O 15 de setembro de 1873 inaugurouse o primeiro ferrocarril de Galiza, entre esta localidade e Cornes (Conxo). Festas e gastronomía Esta localidade é famosa pola calidade das súas ameixas. Unha das actividades económicas máis destacadas é o marisqueo, especialmente de ameixas e berberechos. No mes de agosto celébrase a festa da ameixa do Carril. Os festexos relixiosos da parroquia son a Festa do Carme (16 de xullo), O Apóstolo (25 de xullo), San Fidel (seguinte domingo ó Apóstolo) e a romaría de San Roque (mediados de agosto). A primeira fin de semana de setembro ten lugar o festival Ameixa Rock. Carril na literatura popular Os de Vilagarcía/ mataron un burro,/ os de Carril, comérono crudo/ e os de Vilaxoán puxeron a bandeira/ para que lles deran a tripa cagueira . Lugares e parroquias Lugares do Carril Parroquias de Vilagarcía de Arousa Notas Véxase tamén Bibliografía Villaronga García, Manuel A. (1991). Vilagarcía, Vilaxoán y Carril (en castelán). Deputación de Pontevedra. ISBN 84-86845-61-0. Outros artigos Lugares de Vilagarcía de Arousa Estación do Carril